**Könyvtárhasználati szabályzat**

**I. Bevezető**

Mintafalu község könyvtári, információs és közösségi helyén igénybe vehetők az 1997. évi CXL. törvényben rögzített nyilvános könyvtári szolgáltatások.

A könyvtári, információs és közösségi helyen (szolgáltató helyen) a nyilvános könyvtári szolgáltatás a Tolna Megyei Illyés Gyula Könyvtár (7100 Szekszárd, Széchenyi u. 51., tel. 74/528-100, e-mail: tolnalib@gmail.com) szakmai irányításával valósul meg.

**II. A könyvtárhasználat feltételei:**

1. A könyvtár szolgáltatásait minden érdeklődő igénybe veheti, aki személyazonosságát igazolja, a könyvtárhasználati szabályokat elfogadja, és betartásukra aláírásával kötelezettséget vállal.

2. A könyvtári tagsághoz nem kötött szolgáltatások (az 1997. évi CXL. törvény alapján):

* a könyvtárlátogatás,
* a könyvtár által kijelölt gyűjteményrészek helyben használata,
* az állományfeltáró katalógus használata,
* információ a könyvtár és a könyvtári rendszer szolgáltatásairól.

3. A könyvtár további szolgáltatásai csak beiratkozással vehetők igénybe. 18 éven aluli olvasóink minden esetben szülői/gondviselői kezességvállalás mellett iratkozhatnak be.

**A könyvtári tagság feltételei:**

a.) A beiratkozás a személyazonosság igazolásával történik - az alábbi adatok megadásával: név, születési név, születési hely és idő, anyja neve, lakcím. A fenti adatok igazolásához fényképes igazolvány (személyi igazolvány, vezetői engedély vagy útlevél) és lakcímkártya szükséges.

b.) A könyvtárhasználó köteles adatainak megváltozását bejelenteni. Amennyiben állandó és ideiglenes lakása is van, meg kell neveznie levelezési címét.

c.) A személyes adatok védelméről a jogszabályi kereteknek megfelelően gondoskodik a könyvtár.

d.) A könyvtári tagságot naptári évenként meg kell újítani.

**e.) *A beiratkozás minden használó számára ingyenes.***

**III. A könyvtár szolgáltatásai:**

Kölcsönzés, helyben használat; információszolgáltatás; kulturális és közösségi rendezvények; számítógép-használat, internetelérés; fénymásolás, nyomtatás; könyvtárközi kölcsönzés; előjegyzés, hosszabbítás.

**Térítéses szolgáltatás:**

* fénymásolás: 20 Ft / oldal, ← TELJESEN ELHAGYHATÓ!!!!
* nyomtatás: 20 Ft /oldal

**IV. A könyvtári szolgáltatásokra vonatkozó szabályozások:**

**1. Az érvényes tagsággal rendelkezők egyidejűleg kölcsönözhetnek:**

6 db könyvet és 2 db folyóiratot, 3 CD-t, ill. DVD-t.

**2. Kölcsönzési határidő:**

1 hónap

A kölcsönzési idő 2 alkalommal hosszabbítható.

**3. Késedelem:**

a.) Késedelem esetén a könyvtár felszólításokat küld, amelynek költségei a kölcsönzőt terhelik.

b.) Késedelmi díj: dokumentumonként 5 Ft/nap. ← ELHAGYHATÓ!!!!!

**Indokolt esetben a könyvtár a követelését polgári peres eljárás során érvényesíti.**

**4. Nyitvatartási rend:**

Hétfő 8:00 – 16:00

Kedd 8:00 – 17:00

Szerda 8:00 – 16:00

Csütörtök 8:00 – 17:00

Péntek 8:00 – 16:00

Szombat 14:00 – 18:00 (minden hónap első és harmadik szombatján**)**

**5. Egyéb rendelkezések:**

a. ) A könyvtárhasználó köteles a könyvtár dokumentumainak épségére vigyázni. Amennyiben megrongálja vagy elveszíti azokat, köteles a dokumentum pótlására vagy értékének megtérítésére.

b.) A károkozó vagy az a késedelmes használó, aki a megadott határidőig tartozását nem rendezi, a könyvtár szolgáltatásait nem veheti igénybe.

c.) A szolgáltatást zavaró, az alapvető higiéniás szabályokat be nem tartó, ittas, tudatmódosító szer hatása alatt álló vagy botrányosan viselkedő olvasót a könyvtár kizárhatja használói köréből.

**V. Záró rendelkezések:**

Hatályba lép: 2020. márc. 19.

**Fenntartó jóváhagyása:**

Mintafalu Község Önkormányzatának nevében a könyvtárhasználati szabályzatot jóváhagyom.

Dátum: Mintafalu, 2020. márc. 12.

…………………………..

Polgármester